མང་ཧེའི་རྒྱ་ཆེ་བའི་དམངས་གཉེར་ཁེ་ལས་ཀྱིས་སྤྱི་ཁྱབ་ཧྲུའུ་ཅི་ཞི་ཅན་ཕིང་གི་བཀའ་སློབ་དང་བརྩི་སྲུང་བྱས་ཏེ།བློ་གཅིག་སེམས་གཅིག་དང་བློ་སེམས་གཅིག་སྦྲེལ་གྱིས་གསར་སྤེལ་དང་སྤས་ལེགས་ཅན་དུ་བཏང་ནས་ཁེ་ལས་ཀྱིས་རྒྱལ་ཁབ་ལ་སྲུ་ཞུ་སྒྲུབ་པ།བཟོ་བའི་སྙིང་སྟོབས་དར་སྤེལ་དང་ནན་ཏན་གྱིས་ཁེ་ལས་སྒྲུབ་པ།ཚོང་རའི་འཆར་གཞི་ལེགས་པོར་སྒྲུབ་པ་དང་ཚོང་རའི་ཆོས་ཉིད་གཞི་འཛིན་ས་བྱེད་པ།མིག་རྒྱང་རིང་བར་བྱས་ཏེ་གོ་སྐབས་དང་བསྟུན་ནས་རྩ་བ་ཚིགས་ཤིང་རྩེ་མོ་རྒྱས་སུ་འཇུག་པར་བྱེད་དགོས།མུ་མཐུད་དུ་ཚོང་རའི་ཁེ་ལས་ཀྱི་འགྲན་རྩོད་མཐོར་འདེགས་བྱེད་པ།ཚོང་རྟགས་ཅན་གྱི་ཁེ་ལས་གསར་གཏོད་བྱེད་པ་དང་ཚོང་རྟགས་ཅན་གྱི་ཚོང་ལས་འཕེལ་རྒྱས་ཀྱིས་ནི་ཚོང་རའི་གསར་གཏོད་ཀྱི་གཤོག་ཟུང་ལྟ་བུར་འགྱུར་ཐུབ་དགོས།རྒྱུ་སྤས་ལེགས་པའི་ཚོང་ལས་འཕེལ་རྒྱས་ཀྱི་ལམ་ཁ་རུ་འགན་འཁུར་ཕོད་པའི་ཚོང་ལས་ལ་ངང་གིས་འཇུག་དགོས།ཀྲའོ་ལོང་ཞང་གིས་སྤྱི་ཁྱབ་ཧྲུའུ་ཅི་ཞི་ཅིན་ཕིན་གྱི་གསུངས་བཤད་གལ་ཆེན་གྱི་དགོངས་དོན་དང་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གི་སྤྱི་དབང་མ་ཡིན་པའི་དཔལ་འབྱོར་འཕེལ་རྒྱས་བཞུགས་མོལ་གྲོས་ཚོགས་ཀྱི་དགོངས་དོན་གྱི་ནང་དོན་ལ་གོ་བ་ཡང་དག་བླངས་ནས།འཕེལ་རྒྱས་ཁྲོད་དམངས་གཉེར་ཁེ་ལས་ལ་ཁ་གཏད་པའི་དཀའ་གནད་དང་གནད་དོན་སེལ་དགོས་ཤིང་།ཡིད་ཆེས་བརྟན་པོའི་སྒོ་ནས་མཚོ་ནུབ་ཀྱི་དམངས་གཉེར་ཁེ་ལས་འཕེལ་རྒྱས་ཀྱི་རྣམ་པ་གསར་བ་གསར་སྐྲུན་བྱེད་དགོས་ལ།རིམ་པ་སོ་སོའི་ཏང་ཨུ་དང་སྲིད་གཞུང་།རྒྱ་ཆེའི་དམངས་གཉེར་ཁེ་ལས་ཀྱིས་མཉམ་དུ་མཚོ་ནུབ་ཁུལ་ལ་སྲིད་ཚོང་གི་འབྲེལ་བ་ལེགས་པོ་ཞིག་བསྐྲུན་དགོས་པ་དང་།རིམ་པ་སོ་སོའི་སྲིད་གཞུང་དང་འབྲེལ་ཡོད་སྡེ་ཁག་གིས་དམངས་གཉེར་དཔལ་འབྱོར་ཀྱི་རིགས་སོ་སོའི་སྲིད་ཇུས་དངོས་འབེབ་དོན་འཁྱོལ་ལ་སྐུལ་སློང་དང་རོགས་སྐྱོར་བྱས་ཏེ།དམངས་གཉེར་ཁེ་ལས་བར་གྲོགས་པོའི་འབྲེལ་བ་བཙུགས་ནས།ཁེ་ལས་པའི་བསམ་འཆར་ལ་ཉན་པ་དང་།ཁེ་ལས་ཀྱི་དཀའ་ཁག་རང་འགུལ་སྒོས་སེལ་རོགས་བྱེད་དགོས།ཁུལ་ཡོངས་ཀྱི་རྒྱ་ཆེའི་དམངས་གཉེར་ཁེ་ལས་ཀྱི་འགན་ཁུར་ཇེ་ཡང་ཏུ་བཏང་ནས་ཡིད་ཆེས་བརྟན་པའི་སྒོ་ནས་ཁེ་ལས་ཇེ་རྒྱས་ཇེ་ལེགས་སུ་གཏོང་བ་དང་།རིམ་པ་སོ་སོའི་ཏང་ཨུ་དང་སྲིད་གཞུང་མཉམ་དུ་འབད་བརྩོན་དང་སེམས་ཤུགས་གཅིག་སྒྲིལ་སྒོས་རང་ཁུལ་གྱི་དམངས་གཉེར་དཔལ་འབྱོར་འཕེལ་རྒྱས་ཇེ་ལེགས་སུ་གཏོང་དགོས་པའི་རེ་བ་བཏོན།ཅི་རིན་སྐྱེ་ཁམས་ཞིང་ཕྱུགས་ལས་ཚད་ཡོད་ཀུང་ཟིའི་སྤྱི་གཉེར་བ་ཀྲང་གོ་ཧའེ་ཡིས་བཤད་རྒྱུས་།ང་ཚོས་རིམ་པ་སོ་སོའི་སྲིད་གཞུང་གིས་རིགས་སོ་སོའི་སྲིད་ཇུས་ཀྱི་རྒྱབ་སྐྱོར་འོགརང་ཉིད་ཀྱི་ཁེ་ལས་དེ་ཐོན་རྫས་ནས་ཚོང་ར་དང་དོ་དམ་སོགས་ཕྱོགས་སོ་སོའི་བྱ་བ་སྔར་ལས་འཐུས་ཚང་དུ་བཏང་ནས་འཕེལ་རྒྱས་ལ་སྟབས་བདེ་བསྐྲུན་རྒྱུ་ཡིན་ཟེར།ཁུལ་རྒྱལ་ཁོངས་ཐོན་ཁུངས་ཨུ་ཡོན་ལྷན་ཁང་གི་རྒྱུན་ལས་ཀྲུའུ་རིན་གཞོན་པ་ཝང་ཀོས་ལེན་གྱིས་བཤད་རྒྱུར།ང་ཚོའི་དམངས་གཉེར་ཁེ་ལས་ཀྱི་འཕེལ་རྒྱས་ཁོར་ཡུག་མུ་མཐུད་དུ་ལེགས་བཅོས་བྱས་ཏེ།ཁུལ་ཡོངས་ཀྱི་སྤྱི་དབང་མ་ཡིན་པའི་དཔལ་འབྱོར་དང་ཁེ་ལས་ཆུང་འབྲིང་བདེ་བླག་ངང་འཕེལ་རྒྱས་ལ་སྐུལ་སློང་དང་རོགས་སྐྱོར་བྱེད་རྒྱུ་དང་།གཉིས་ནས་འཕེལ་རྒྱས་ཀྱི་ཁོར་ཡུག་ལེགས་བཅོས་བྱས་ཏེ།ཁེ་ལས་ཀྱི་འགན་ཁུར་ཇེ་ཡང་དུ་གཏོང་བ།གསུམ་ནས་ང་ཚོས་སྤྱི་དབང་ལམ་ལུགས་ཀྱི་དཔལ་འབྱོར་སོགས་འཕེལ་རྒྱས་སུ་གཏོང་བའི་བྱེད་ཐབས་སྤྱད་དེ།རྒྱལ་དབང་དང་དམངས་གཉེར་མ་རྩ་མཉམ་བསྲེས་བྱེད་པ།ཕན་ཚུན་མི་འདང་ས་ཁ་གསབ་བྱས་ནས་ཕན་ཚུན་སྐུལ་འདེད་བྱེད་རྒྱུ་ཡིན།བཞི་ནི་དྲིལ་སྒྲོག་གི་ནུས་པ་ཆེ་རུ་བཏང་ནས་ཀྲུང་དབྱང་དང་ཞིང་ཆེན་ཁུལ་གྱི་དམངས་གཉེར་ཁེ་ལས་ཀྱི་བཞུགས་མོལ་གྲོས་ཚོགས་ཀྱི་དགོངས་དོན་དང་ཁེ་ལས་ཆུང་འབྲིང་ལ་སྐུལ་འདེད་བྱེད་པའི་བཅའ་ཁྲིམས་ཕྱོགས་ཡོངས་ནས་སྤེལ་པ་དང་།མཚོ་ནུབ་ཁུལ་གྱིས་དངོས་གཞིའི་དཔལ་འབྱོར་འེཕལ་རྒྱས་ལ་སྐུལ་འདེད་བྱེད་པའི་བྱེད་ཐབས༡༢སོགས་དྲིལ་སྒྲོག་དོན་འཁྱོལ་བྱས་ཏེ།དམངས་གཉེར་ཁེ་ལས་འཕེལ་རྒྱས་ལ་ཁོར་ཡུག་བཟང་བོ་ཞིག་བསྐྲུན་རྒྱུ་ཡིན་་ཟེར།